VEGA præsenterer  **Modern Baseballs indiepunk brager løs for første gang i VEGA***Lørdag den 4. februar sørger Mordern Baseball for et højt tempo og skarpe tekster, når de for første gang gæster Danmark med et show i Lille VEGA.*

Den amerikanske kvartet [Modern Baseball](https://www.facebook.com/ModernBaseball/?fref=ts) har siden 2012 banket deres lyttere igennem højenergiske indiepunk-sange. De to sangskrivere i bandet, Jacob Ewald og Brendan Lukens, fik hurtig publikum til at synge med på sange om, hvordan det kan være svært at snakke med piger og social usikkerhed. Nu spiller kvartetten for første gang i Danmark, når de indtager Lille VEGA.

**Tunge emner**

På bandets tredje album *Holy Ghost* tager de to mere alvorlige emner op efter Lukens sidste år blev diagnosticeret med bipolar depression og behandlet for alkoholisme, stofafhængighed og cutting. I minidokumentaren *Tripping in the Dark* åbnede bandet op omkring situationen. Sidenhen har Modern Baseball advokeret kraftigt for at afstigmatisere psykiske sygdomme og opfordret til, at man søger hjælp.

**Uopsættelig energi**
Brendan Lukens har skrevet den sidste halvdel af albummets sange, der alle er kompakte og har en presserende energi over sig. Titlerne er fyldt med insider jokes og humoristiske krummer som ”[Apple Cider, I Don’t Mind](https://www.youtube.com/watch?v=M9bzmRyiGmI)”, ”Breathing in Stereo” og ”Coding These to Lukens”.

På første halvdel af Holy Ghost fylder Jacob Ewalds sangene ud med en større ordstrøm end bandkammeraten, men stadig med samme uopsættelighed. ”[Everyday](https://www.youtube.com/watch?v=rqWRCFQdBlc)” og ”Hiding” er nogle af Modern Baseballs mest komplekse sange til dato.

**Fakta om koncerten**:

Modern Baseball (US)

Lørdag den 4. februar kl. 21.00

Lille VEGA, Enghavevej 40, 1674 København V

Billetpris: 130 kr. + gebyr
Billetsalget starter tirsdag d. 30. august via vega.dk og Ticketmaster.